E-3901/2006

Mál þetta, sem dómtekið var 28. mars sl., er höfðað með stefnu birtri 15. júní 2006.

Stefnandi er. Líney ehf., Brautarlandi 22, Reykjavík.

Stefndi eru R-kk-nf Á-kk-nf G-kk-nf, Óðinsgötu 24, Reykjavík og Lykkja ehf., Láguhlíð, Mosfellsbæ.

Dómkröfur stefnanda eru þær að stefndu verði dæmdir in solidum til að greiða stefnanda skuld að fjárhæð 780.000 krónur, ásamt dráttarvöxtum samkvæmt III. kafla vaxtalaga nr. 38/2001 af 780.000 krónum frá 1. desember 2005 til greiðsludags.

Þá er krafist málskostnaðar samkvæmt mati dómsins

Stefndu krefjast þess aðallega að máli þessu verði vísað frá dómi. Til vara er gerð krafa um sýknu og til þrautavara til lækkunar stefnukröfu. Í öllum tilvikum er krafist málskostnaðar að skaðlausu.

Stefnandi kveðst byggja á tékka útgefnum 1. desember 2005 að fjárhæð 780.000 krónur.

Málið kveður hann höfðað á hendur Lykkju ehf., vegna ávísunar að fjárhæð 780.000 krónur, útg. af fyrirsvarsmanni stefnda hinn 1. desember 2005 á tékkareikning nr. 44649 í Landsbanka Íslands hf., sem er tékkareikningur Lykkju ehf. R-kk-nf Á-kk-nf G-kk-nf prókúruhafi og fyrirsvarsmaður félagsins gaf út tékkann. Ekki hafi reynst innistæða fyrir hendi er ávísunin var sýnd til greiðslu í Landsbanka Íslands hf. hinn 30. desember 2005. Ávísunin var útgefin til fyrirtækisins Austurbæjar hf., kt. 690202-3890, sem framselt hafi hana eyðuframsali til stefnanda.

Málið sé höfðað persónulega gegn R-kk-þgf Á-kk-þgf G-kk-þgf þar sem hann hafi skrifað undir ávísunina án þess að tilgreina sig sem prókúruhafa meðstefnda. Verði því að líta svo á, að um sé að ræða persónulega skuldbindingu hans, á þeirri fjárhæð sem tékkinn tilgreini, sbr. 11. og 12. gr. tékkalaga nr. 94/1933.

Skuld þessi hafi ekki fengist greidd þrátt fyrir innheimtutilraunir og sé því nauðsynlegt að höfða mál til greiðslu hennar.

Vísað er til tékkalaga númer 94/1933, einkum 11. og 12. gr. laganna og 7. kafla laganna um fullnustu vegna greiðslufalls, einkum þó 44. gr. laganna. Málið er rekið skv. 17. kafla laga nr. 91/1991 um meðferð einkamála. Kröfur um dráttarvexti, þ.m.t. vaxtavexti, styður stefnandi við reglur í III. og V. kafla vaxtalaga nr. 38/2001 með síðari breytingum. Krafan um málskostnað styðst við 1. mgr. 130. gr. laga nr. 91/1991 um meðferð einkamála.

Stefndu hafa haft uppi mótmæli gegn því, að mál þetta verði rekið samkv. 17. kap. laga nr. 91/1991. Tékkinn hafi verið sýndur til greiðslu 30. desember 2005 í Landsbanka Íslands og þá stimplaður á bakhlið um greiðslufall vegna ónógrar innistæðu. Eftir það hafi hann verið framseldur af tékkahafa Austurbæjar fasteignasölu ehf. skv. upplýsingum tékkahafa sjálfs í mars 2006 til stefnanda. Með vísan til 24. gr. tékkalaga beri því að líta á framsal hans sem almennt framsal kröfu.

Þá er á því byggt að sýkna beri stefnda R-kk-þf af kröfum stefnanda með því að hann hafi gefið út tékkann samkvæmt umboði sem prókúruhafi fyrir stefnda Lykkju ehf. og hefi ekki tekist á hendur persónulaga ábyrgð á greiðslu tékkans.

NIÐURSTAÐA

Mál þetta er höfðað til endurgjalds tékka sem stefndi R-kk-nf gaf út á reikning stefnda Lykkju hf. 1. desember 2005. Ekki reyndist innistæða fyrir tékkafjárhæðinni er tékkinn var sýndur í greiðslubanka 30. desember 2005. Tékkin er framseldur eyðuframsali sem ekki er dagsett og skv. 2. mgr. 24. gr. tékkalaga verður á því að byggja hér að tékkinn hafi verið framseldur fyrir afsagnargerð, sbr. 40. gr. tékkalaga, sbr. 3. gr. laga nr. 24/1981. Er hér um að ræða tékkakröfu og þykir stefnandi sem er handhafi tékkans hafa sýnt fram á að hann sé löglega að honum kominn. Að öðru leyti ber stefndi fyrir sig varnir sem ekki komast að í tékkamáli, sbr. 1. mgr. 118. gr. laga nr. 91/1991 um meðferð einkamála að öðru leyti en því er snertir aðild varnarmegin.

Í málatilbúnaði stefnda Lykkju ehf. sem er eigandi tékkareiknings þess sem stefndi R-kk-nf ávísaði á kemur fram að umboð hans til þessa er viðurkennt. Skjal það sem stefnandi reisir kröfur sínar á er tékki og mál þetta tékkamál. Tékkaskuldari er Lykkja ehf. og verður sá stefndi dæmdur til þess að greiða stefnanda dómkröfur hans og málskostnað eins og greinir í dómsorði.

Stefndi R-kk-nf skuldbatt stefnda Lykkju ehf. með útgáfu tékkans en tókst ekki á hendur persónulega skuldbindingu á greiðslu tékkans og verður því sýknaður en málskostnaður í þessum þætti verður felldur niður.

DÓMSORÐ

Stefndi, Lykkja ehf., greiði stefnanda, Líneyju ehf., 780.000 krónur, ásamt dráttarvöxtum samkvæmt III. kafla vaxtalaga nr. 38/2001 frá 1. desember 2005 til greiðsludags.

Stefndi greiði stefnanda 350.000 krónur í málskostnað.

Stefndi, R-kk-nf Á. G-kk-nf, skal sýkn af kröfum stefnanda.

Málskostnaður í þessum þætti málsins fellur niður.

A-x-x V. M-kk-nf